جنگ بابل (634ء)

جنگ بابل (عربی: معركۃ بابل) فارس کی مسلم فتوحات کے دوران مئی 634ء میں ساسانی فوج اور خلافت راشدہ کی فوج کے مابین لڑی جانے والی ایک جنگ تھی جو میسوپوٹیمیا کے خطہ میں بابل کے مقام پر لڑی گئی ۔
 جنگ کا پس منظر اور وقائع 
 مزید پڑھیں: جنگ بابل (636ء)

ابوبکر صدیق رضی اللہ عنہ جب خلیفہ مقرر ہو گئے تو انھوں نے خالد رضی اللہ عنہ کو اٹھارہ ہزار کا لشکر دے کر عراق روانہ کیا۔ خالد رضی اللہ عنہ نے وہاں آتش پرست ایرانیوں اور الحیرہ ، الجزیرہ میں اُن کے زیرنگیں عرب حکمرانوں کو شکست دی۔ خالد رضی اللہ عنہ کے ہاتھوں ہی الحیرہ کا محاصرہ ہوا اور سقوطِ الحیرہ کے بعد انھوں نے ایرانی فوجوں کا صفایا کر دیا اور تقریباََ پندرہ معرکے سَر کرلیے۔ مدائن کی جانب بڑھنے سے قبل اُن کی عسکری صلاحیتوں کی ضرورت بلاد الشام میں محسوس کی گئی تو صفر 13ھ میں ابوبکر صدیق رضی اللہ عنہ نے انھیں لکھا کہ وہ اپنے لشکر کا نصف حصہ لے کر بلاد الشام کی جانب کوچ کر جائیں اور نصف لشکر مثنیٰ ابن حارثہ کے پاس عراق چھوڑ جائیں۔ خالد رضی اللہ عنہ نصف لشکر لے کر بلاد الشام کی طرف روانہ ہو گئے اور نصف لشکر مثنیٰ ابن حارثہ کے پاس عراق چھوڑ گئے۔ اِسی نصف لشکر کے ساتھ مثنیٰ ابن حارثہ نے 10 ربیع الاول 13ھ مطابق 13 مئی 634ء کو دس ہزار ایرانی فوجیوں کو بابل کے مقام پر شکست دی۔اٹلس فتوحات اسلامیہ: صفحہ 52، مطبوعہ لاہور، 1428ھ

 حوالہ جات 

 مزید دیکھیے 
 فارس کی مسلم فتوحات
 ساسانی فوج
 خلافت راشدہ کی فوج
 مثنیٰ ابن حارثہ
 ہرمز جادویہ

زمرہ:634ء
زمرہ:634ء کے تنازعات
زمرہ:ایشیا میں 634ء
زمرہ:اہل فارس سے وابستہ معرکے
زمرہ:بین النہرین کی مسلم فتوحات
زمرہ:ساتویں صدی کی عرب شخصیات
زمرہ:ساسانی سلطنت سے وابستہ معرکے
زمرہ:عراق کی عسکری تاریخ
زمرہ:عراقی مسلم
زمرہ:فارس کی اسلامی فتوحات
زمرہ:قرون وسطی کے معرکے
زمرہ:خلافت راشدہ سے وابستہ معرکے
زمرہ:636ء